51. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 100614 της 4/17 Νοεμ.1988 (ΦΕΚ Β' 847) Κάλυψη εσόδων της ΠΑΣΕΓΕΣ που απώλεσε από την εφαρμογή του Φ.Π.Α. Έχοντας υπόψη: α.Τις διατάξεις του Νομ. 1642/1986. "Για την εφαρμογή του φόρου Προστιθέμενης Αξίας και άλλες διατάξεις". β.Τη διάταξη του άρθρ. 6 του Νόμ. 1798/1988 "Υπολογισμός και συντελεστές του φόρου κατανάλωσης καπνοβιομηχανικών προϊόντων και άλλες διατάξεις". γ.Την ανάγκη κάλυψης της απώλειας των εσόδων της ΠΑΣΕΓΕΣ από την εφαρμογή του φόρου Προστιθεμένης Αξίας από 1.1.1987, αποφασίζουμε: 1.Από το έτος 1988 και εφεξής η απώλεια των εσόδων από κοινωνικούς πόρους, που επήλθε στην ΠΑΣΕΓΕΣ, λόγω εφαρμογής του Φ.Π.Α. από 1.1.1987, καλύπτεται με επιχορήγηση, η οποία καθορίζεται σε ποσοστό 12% ετησίως επί του καθαρού εσόδου, που εισπράχθηκε από την ΠΑΣΕΓΕΣ κατά το 1987. 2.Η παραπάνω επιχορήγηση εγγράφεται στον Προϋπολογισμό του Υπουργείου Γεωργίας από ίδιο κωδικό αριθμό εξόδου. 